IRCP มั่นใจรายได้ปีนี้โตตามเป้า คาดสรุปซื้อโรงไฟฟ้าขยะภายใน 1-2 สัปดาห์
IRCP มั่นใจรายได้ปีนี้โตตามเป้าที่ 30% เผยมีงานในมือกว่า 400 ลบ. รับรู้ทั้งหมดในปีนี้ เตรียมทยอยประมูลงานใหม่มูลค่าราว 3 พันลบ. หวังได้งานไม่ต่ำกว่า 60% คาดสรุปซื้อกิจการโรงไฟฟ้าขยะภายใน 1-2 สัปดาห์ ตั้งเป้ามีกำลังผลิต 5-6 MW
15 พ.ค. 2558

นายกังวาล กุศลธรรมรัตน์ ประธานเจ้าหน้าที่บริหาร บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) หรือ IRCP เปิดเผยว่า บริษัทคาดว่าจะได้ข้อสรุปการเข้าซื้อกิจการโรงไฟฟ้าพลังงานขยะภายใน 1-2 สัปดาห์ข้างหน้า คาดว่าจะมีกำลังการผลิตไม่ต่ำกว่า 5-6 เมกะวัตต์ ปัจจุบันอยู่ในขั้นตอนการประเมินมูลค่าทรัพย์สินที่คืบหน้าไปถึง 80% แล้ว ในขณะเดียวกันนั้นใกล้ที่จะได้ได้สัมปทานขยะแล้ว
สำหรับแนวโน้มผลประกอบการปีนี้ว่าบริษัทมั่นใจว่ารายได้จะมีการเติบโตตามเป้าหมายที่วางไว้ 30% จากปีก่อน โดยปัจจุบันมีงานในมือ (Backlog) กว่า 400 ล้านบาท ซึ่งจะรับรู้เป็นรายได้ทั้งหมดในปีนี้ ในขณะเดียวกันยังเตรียมทยอยประมูลงานใหม่มูลค่าราว 3 พันล้านบาท ซึ่งบริษัทก็มีความคาดหวังที่จะได้งานในสัดส่วนไม่ต่ำกว่า 60%